Хайнрих Хайне
Когато двама се разделят…

Превод от немски: Димитър Стоевски, 1947

chitanka.info

Когато двама се разделят,

подават си в тъга ръце,

започват двамата да плачат

и да въздишат от сърце.

Но нашата раздяла мина

без плач и горестни слова;

въздишките, скръбта, сълзите

явиха се подир това.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.